*Projekts*

LATVIJAS REPUBLIKAS MINISTRU KABINETS

2020. gada \_\_\_.\_\_\_\_\_\_\_\_\_\_ Noteikumi Nr.\_\_\_\_

Rīgā (prot.Nr.\_\_\_.\_\_\_.§)

**Grozījumi Ministru kabineta 2014. gada 26. maija noteikumos Nr. 265 “Jaunatnes konsultatīvās padomes nolikums”**

Izdoti saskaņā ar

Jaunatnes likuma 4. panta trešo daļu

Izdarīt Ministru kabineta 2014. gada 26. maija noteikumos Nr. 265 “Jaunatnes konsultatīvās padomes nolikums” (Latvijas Vēstnesis, 2014, 107. nr.; 2015, 25. nr.; 2019, 172.nr.) šādus grozījumus:

1. Izteikt 1. punktu šādā redakcijā:

“1. Jaunatnes konsultatīvā padome (turpmāk – padome) ir padomdevēja institūcija, kuras mērķis ir veicināt saskaņotas jaunatnes politikas izstrādi un īstenošanu dažādos pārvaldes līmeņos (pašvaldības, nacionāla un Eiropas Savienības līmenī), kā arī veicināt jauniešu līdzdalību lēmumu pieņemšanā un sabiedriskajā dzīvē.”.

2. Izteikt 3. punktu šādā redakcijā:

“3. Padomei ir šādi uzdevumi:

3.1. piedalīties jaunatnes politikas plānošanas dokumentu un normatīvo aktu izstrādē;

3.2. vienreiz gadā izvērtēt situāciju jaunatnes politikas īstenošanā atbilstoši jaunatnes politikas attīstības plānošanas dokumentos un Jaunatnes politikas valsts programmā noteiktajam un sniegt Izglītības un zinātnes ministrijai ieteikumus par prioritārajiem atbalsta virzieniem un pasākumiem jaunatnes politikā nākamajā gadā;

3.3. sniegt valsts pārvaldes iestādēm ieteikumus jaunatnes politikas efektīvas īstenošanas nodrošināšanai, tajā skaitā:

3.3.1. par nepieciešamību īstenot pasākumus, projektus un programmas, veikt pētījumus, kas saistīti ar jaunatnes mērķa grupu atbilstoši valsts pārvaldes iestāžu kompetencei, īstenojot jaunatnes politiku;

3.3.2. par nepieciešamību veikt grozījumus normatīvajos aktos un politikas plānošanas dokumentos vai izstrādāt jaunus normatīvos aktus un politikas plānošanas dokumentus, kas saistīti ar jaunatnes politikas īstenošanu;

3.4. sniegt pašvaldību iestādēm ieteikumus jaunatnes politikas īstenošanai pašvaldību līmenī;

3.5. sniegt nevalstiskajām organizācijām, kuru mērķa grupa ir jaunieši, ieteikumus darbam ar jaunatni.“.

3. Izteikt 5.1 punktu šādā redakcijā:

“5.1 Padomes priekšsēdētāja vietnieku no padomes dalībnieku vidus ar vienkāršu balsu vairākumu ievēlē padome.”.

4. Izteikt 6. un 7. punktu šādā redakcijā:

“6. Padomes sastāvā ir:

6.1. Izglītības un zinātnes ministrijas pārstāvis;

6.2. Kultūras ministrijas pārstāvis;

6.3. Labklājības ministrijas pārstāvis;

6.4. Veselības ministrijas pārstāvis;

6.5. Jaunatnes starptautisko programmu aģentūras pārstāvis;

6.6. Tiesībsarga biroja pārstāvis;

6.7. Valsts izglītības satura centra pārstāvis;

6.8. biedrības “Latvijas Jaunatnes padome” pārstāvis;

6.9. biedrības “Latvijas Studentu apvienība” pārstāvis;

6.10. Latvijas Brīvo arodbiedrību savienības pārstāvis;

6.11. biedrības „Latvijas Darba devēju konfederācija” pārstāvis;

6.12. biedrības „Latvijas Pašvaldību savienība” pārstāvis;

6.13. biedrības „Reģionālo attīstības centru apvienība” pārstāvis;

6.14. biedrības „Latvijas Lielo pilsētu asociācija” pārstāvis;

6.15. trīstādu jaunatnes organizāciju, kas iekļautas jaunatnes organizāciju sarakstā un kuru kopējais biedru skaits nav mazāks par 200, pārstāvji;

6.16. pieci tādu biedrību vai nodibinājumu, kuru mērķa grupa ir jaunieši un kuri ir aktīvi darbā ar jaunatni, izņemot reliģiskās organizācijas un politisko partiju jaunatnes nodaļas, pārstāvji.

7. Šo noteikumu 6.15. – 6.16. apakšpunktā minēto pārstāvju izvirzīšanu dalībai padomē konkursa kārtībā organizē Izglītības un zinātnes ministrija. Izglītības un zinātnes ministrija izstrādā un apstiprina konkursa nolikumu, kā arī izveido konkursa komisiju.”.

5. Izteikt 9. punktu šādā redakcijā:

“9. Šo noteikumu 6.punktā minēto padomes locekļu pilnvaru termiņš ir divi gadi pēc padomes personālsastāva apstiprināšanas.”.

6. Papildināt 13. punktu ar 13.6. apakšpunktu šādā redakcijā:

“13.6. apkopo personu iesniegumus padomei un iesniedz padomei izskatīšanai.”.

7. Izteikt 14.punktu šādā redakcijā:

“Padomes priekšsēdētājs padomes sēdes sasauc ne retāk kā divas reizes gadā. Padomes sēdes ir atklātas, notiek klātienē vai iespēju robežās attālināti. Par iespēju padomes sēdē piedalīties attālināti padomes sekretariāts ievieto informāciju Izglītības un zinātnes ministrijas tīmekļa vietnē. Ieinteresētai personai ir tiesības piedalīties padomes sēdē klātienē vai attālināti, nosūtot par to iesniegumu padomei ne vēlāk kā 10 darbdienas pirms attiecīgās sēdes.”.

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

09.06.2020.

571

L.Anteina

Laura.Anteina@izm.gov.lv